“” من ءَ پجا نیارے تو “”
سمل بلوچ
نوں دنیا ھم زانت
تو وَ شَر زانئے
زِندَگ بوھگ ءِ ھاترا
من مِرگ زاناں
کہ اَبدمان آں !!!
ھزار نو سد چِہل ھشت میلادی ءَ چے
داں دوھزار ھپدہ ءِ راجدپتر ءَ بچار
منی زگریں ھوناں گوں چے نبشتگ
ءُ ھزاراں سالانی راجدپتر ءَ واتر منی
زوراکاں باج نہ بُرتگ چہ من ءَ
بید مِھری برمشئے ءِ سُرسازاں؛
ھچ سیمسرے داشت نہ کنتیں من ءَ
ما مُھکمیں دودانی واھُند اِنت
دو سد سال ئی بیر منی
دَھل جنت ءُ سبزیت پد ءَ
“من ءَ پجا نیارے تو”
نوں دنیا ھم زانت
تو وَ شَر زانئے
زِندگ بوھگ ءَ ھاترا
من مِرگ زاناں
کہ اَبدمان آں